CELEX: 22017D1876
Language: hu
Date: 2016-03-18 00:00:00
Title: Az EGT Vegyes Bizottság 46/2016 határozata (2016. március 18.) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról [2017/1876]

19.10.2017   
               
               
                  HU
               
               
                  Az Európai Unió Hivatalos Lapja
               
               
                  L 270/11
               
            AZ EGT VEGYES BIZOTTSÁG 46/2016 HATÁROZATA
      (2016. március 18.)
      az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról [2017/1876]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  Az elektromágneses összeférhetőségre vonatkozó tagállami jogszabályok harmonizálásáról (átdolgozás) szóló, 2014. február 26-i 2014/30/EU európai parlamenti és tanácsi irányelvet (1) bele kell foglalni az EGT-megállapodásba.
               
            
                  (2)
               
               
                  A robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok harmonizációjáról (átdolgozás) szóló, 2014. február 26-i 2014/34/EU európai parlamenti és tanácsi irányelvet (2) bele kell foglalni az EGT-megállapodásba.
               
            
                  (3)
               
               
                  A meghatározott feszültséghatáron belüli használatra tervezett elektromos berendezések forgalmazására vonatkozó tagállami jogszabályok harmonizációjáról szóló, 2014. február 26-i 2014/35/EU európai parlamenti és tanácsi irányelvet (3) bele kell foglalni az EGT-megállapodásba.
               
            
                  (4)
               
               
                  A 2014/30/EU irányelv 2016. április 20-ával hatályon kívül helyezi az EGT-megállapodásba foglalt 2004/108/EK európai parlamenti és tanácsi irányelvet (4), amelyet ezért 2016. április 20-i hatállyal el kell hagyni az EGT-megállapodásból.
               
            
                  (5)
               
               
                  A 2014/34/EU irányelv 2016. április 20-ával hatályon kívül helyezi az EGT-megállapodásba foglalt 94/9/EK európai parlamenti és tanácsi irányelvet (5), amelyet ezért 2016. április 20-i hatállyal el kell hagyni az EGT-megállapodásból.
               
            
                  (6)
               
               
                  A 2014/35/EU irányelv 2016. április 20-ával hatályon kívül helyezi az EGT-megállapodásba foglalt 2006/95/EK európai parlamenti és tanácsi irányelvet (6), amelyet ezért 2016. április 20-i hatállyal el kell hagyni az EGT-megállapodásból.
               
            
                  (7)
               
               
                  Az EGT-megállapodás II. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás II. mellékletének X. fejezete a következőképpen módosul:
      
                  1.
               
               
                  A szöveg a 7d. pont (2006/95/EK európai parlamenti és tanácsi irányelv) után a következő pontokkal egészül ki:
                  
                              „7e.
                           
                           
                              
                                 32014 L 0030: az Európai Parlament és a Tanács 2014. február 26-i 2014/30/EU irányelve az elektromágneses összeférhetőségre vonatkozó tagállami jogszabályok harmonizálásáról (átdolgozás) (HL L 96., 2014.3.29., 79. o.).
                           
                        
                              7f.
                           
                           
                              
                                 32014 L 0034: az Európai Parlament és a Tanács 2014. február 26-i 2014/34/EU irányelve a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok harmonizációjáról (átdolgozás) (HL L 96., 2014.3.29., 309. o.).
                           
                        
                              7 g.
                           
                           
                              
                                 32014 L 0035: az Európai Parlament és a Tanács 2014. február 26-i 2014/35/EU irányelve a meghatározott feszültséghatáron belüli használatra tervezett elektromos berendezések forgalmazására vonatkozó tagállami jogszabályok harmonizációjáról (HL L 96., 2014.3.29., 357. o.)”.
                           
                        
            
                  2.
               
               
                  A 7a. pont (94/9/EK európai parlamenti és tanácsi irányelv), 7c. pont (2004/108/EK európai parlamenti és tanácsi irányelv) és a 7d. pont (2006/95/EK európai parlamenti és tanácsi irányelv) szövegét 2016. április 20-i hatállyal el kell hagyni.
               
            2. cikk
      A 2014/30/EU, a 2014/34/EU és a 2014/35/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2016. március 19-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. március 18-án.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 96., 2014.3.29., 79. o.
      
      
         (2)  HL L 96., 2014.3.29., 309. o.
      
      
         (3)  HL L 96., 2014.3.29., 357. o.
      
      
         (4)  HL L 390., 2004.12.31., 24. o.
      
      
         (5)  HL L 100., 1994.4.19., 1. o.
      
      
         (6)  HL L 374., 2006.12.27., 10. o.
      
      
         (*1)  Alkotmányos követelmények fennállását jelezték.